Scuderia Ferrari

**Scuderia Ferrari** je naziv sportskog odjela automobilske tvrke luksuznog proizvođača Ferrari i natjecateljske ekipe koja se natječe u utrkama Formule 1. Poznati nadimak "Propeti konjić", dolazi iz izgleda njihovog logotipa. Najstariji su preživjeli i najuspješniji tim Formule 1, koji se natjecao na svakom svjetskom prvenstvu od sezone Formule 1 iz 1950 Tim je osnovao Enzo Ferrari, u početku natjecao se s automobilima koje proizvodi Alfa Romeo, iako je Ferrari 1947. godine počeo graditi vlastite automobile. Među važna postignuća izvan Formule 1 pobjeđuju u Svjetskom prvenstvu u sportskim automobilima, 24 sata Le Mansa, 24 sata Spa, 24 sata Daytone, 12 sati Sebringa, Bathurst 12 sati itd ...

Kao konstruktor, Ferrari ima rekordnih 16 konstruktorskih prvenstava, od kojih je posljednji osvojio 2008 godine. Alberto Ascari, Juan Manuel Fangio, Mike Hawthorn, Phil Hill, John Surtees, Niki Lauda, ​​Jody Scheckter, Michael Schumacher i Kimi Räikkönen osvajali su rekordnih 15 pojedinačnih svjetskih vozačkih naslova. Od Räikkönenova naslova 2007 godine momčad je za dlaku izgubila titulu vozača 2008 sa Felipeom Massom te 2010 i 2012 sa Fernandom Alonsom.

Michael Schumacher najuspješniji je Ferrarijev vozač pridruživši se ekipi 1996 godine, i u kojoj je proveo 11 sezona do  2006 godine osvojio je pet naslova prvaka i 72 pobjede za tim. Naslove je osvojio uzastopno između 2000 i 2004 godine, a ekipa je od 1999 do kraja 2004 godine osvojila konstruktorske naslove prvaka. Povijesno gledano to je bilo najuspješnije razdoblje momčadi.

Trenutno su Carlos Sainz Jr. i Charles Leclerc aktualni vozači.

Momčad je također poznata po svojim strastvenim navijačima znane kao *tifosi*, a Velika nagrada Italije u Monzi smatra se domaćom utrkom.

## Kontraverze momčadskih odredbi

Nekoliko puta tokom duge povijesti kontraverze oko momčadskih odredbi bile su problem u Ferrarijevoj momčadi.

Na Velikoj nagradi San Marina 1982, dva Ferrarija vodila su utrku sa Gillesom Villeneuveom ispred Didiera Pironija. Momčad je pokazala 'slow' znak svojim vozačima, (znak da uspore) a prema dogovoru prije utrke, vozač koji je vodio u tom trenutku trebao je osvojiti utrku. Villeneuve je poslušao i usporio te je očekivao isto da će i Pironi slijediti istu proceduru, ali nije, prošao je Villeneuvea i službeno pobjedio. Villeneuvea je naljutilo ono što je vidio kao izdaju svog timskog kolege, a u jednom je trenutku čak odbio izaći na podij. Ta se svađa često smatra faktorom koji je doprinio njegovoj kobnoj nesreći sa tragičnim posljedicama u kvalifikacijama na sljedećoj utrci, Velikoj nagradi Belgije iz 1982 godine.

Na Velikoj nagradi Austrije 2002, nakon što je startao s pole-pozicije i vodio čitavih 70 krugova, (od ukupno 71 kruga) Rubens Barrichello je primio putem radio-veze upute da propusti timskog kolegu Michaela Schumachera, što se kasnije pokazalo nepopularno među mnogim navijačima Formule 1. Pobjednik utrke je prvi put u povijesti izviždan od strane navijača čime se je pokazalo da se nešto mora mjenjati. Nakon ovog incidenta i sličnih slučajeva drugih momčadi, kao što su McLarenova momčadska odredba na Velikoj nagradi Europe 1997 i na Velikoj nagradi Australije 1998 te Jordanove na Velikoj nagradi Belgije iste godine, timske odredbe su službeno zabranjene od 2003

U 49. krugu Velike nagrade Njemačke 2010 Felipe Massa propušta Fernanda Alonsa te je to protumačeno kao Ferrarijeva timska podredba. Alonso je pobijedio u utrci, dok je Massa završio na drugom mjestu. Ferrariju je nakon toga izrečena maksimalna kazna u iznosu od 100.000 dolara, za kršenje propisa i za 'stavljanje sporta na loš glas' prema 'članku 151c' Međunarodnog sportskog kodeksa. Ferrari se nije žalio na odluku.

## Motori u drugim timovima
Ferrari je dugo vremena proizvodio motore isključivo za vlastitu momčad u utrkama Formule 1, (uz par iznimaka u 1960-ih) ali kasnije počeo je isporučivati motore i drugim timovima. Prvi je bio talijanski Minardi (1991) zatim Scuderia Italia (1992–1993), Sauber je koristio Ferrarijeve motore pod brandom *Petronas* u sezonama (1997–2005) te kao *Ferrari* od 2010-2018, Prost (2001 ih je brandirao kao *Acer*), Red Bull (2006), Spyker (2007), Toro Rosso (2007–2013, 2016), Force India (2008) i Marussia (2014–2015)

Ferrari danas isporučuje motore momčadi Haas (od 2016) te Alfi Romeo od ove sezone.

## Prvaci
*  Alberto Ascari (1952, 1953)
*  Juan Manuel Fangio (1956)
*  Mike Hawthorn (1958)
*  Phil Hill (1961)
*  John Surtees (1964)
*  Niki Lauda (1975, 1977)
*  Jody Scheckter (1979)
*  Michael Schumacher (2000, 2001, 2002, 2003, 2004)
*  Kimi Räikkönen (2007)

## Šefovi ekipe kroz povijest
* Federico Giberti (1950–1951)
* Nello Ugolini (1952–1955)
* Eraldo Sculati (1956–1957)
* Romolo Tavoni (1958–1960)
* Eugenio Dragoni (1961–1966)
* Franco Lini (1967)
* Franco Gozzi (1968–1970)
* Peter Schetty (1971–1972)
* Alessandro Colombo (1973)
* Luca di Montezemolo (1974–1975)
* Daniele Audetto (1976–1977)
* Marco Piccinini (1978–1988)
* Cesare Fiorio (1989–1991)
* Jean Todt (1993–2006)
* Stefano Domenicali (2007–2014)
* Marco Mattiacci (2014)
* Maurizio Arrivabene (2015–2018)
* Mattia Binotto (2019–2022)
* Frédéric Vasseur (2023-)

## Rezultati

## Vanjske veze

* ferrari.com
* statsf1.com